EkBass/fiwiki-20250220-pages-articles huggingface dataset:
Neliö-kuutiolaki

Neliö-kuutiolaki (tai kuutio-neliölaki) on geometriasta nouseva periaate, jonka mukaan kolmiulotteisen kappaleen kasvaessa sen tilavuus kasvaa pinta- alaa nopeammin, mikäli kappaleen mittasuhteet säilyvät samana. Tämän seurauksena tilavuuden suhde pinta-alaan kasvaa kappaleen koon myötä, ja pinta-alan suhde tilavuuteen puolestaan pienenee. Asian havainnollistamiseksi voimme kuvitella kolme kuutiota, joista ensimmäisen särmät ovat pituudeltaan yhden senttimetrin, toisen kymmenen senttimetriä ja kolmannen sata senttimetriä. Ensimmäisellä kuutiolla on pinta-alaa kuusi neliösenttimetriä ja tilavuutta yksi kuutiosenttimetri. Pinta-alan suhde tilavuuteen on siis 6:1 eli kuusi neiösenttimetriä yhtä kuutiosenttimetriä kohti. Toisella kuutiolla on pinta-alaa kuusisataa neliösenttimetriä ja tilavuutta tuhat kuutiosenttimetriä, joten pinta-alan suhde tilavuuteen on 600:1 000 eli 6:10 tai 0,6 neliösenttimetriä yhtä kuutiosenttimetriä kohti. Kolmannella kuutiolla on pinta-alaa kuusikymmentä tuhatta neliösenttimetriä ja tilavuutta miljoona kuutiosenttimetriä, joten pinta-alan suhde tilavuuteen on 60 000:1 000 000 eli 6:100 tai 0,06 neliösenttimetriä yhtä kuutiosenttimetriä kohti. Neliö- kuutiolaki selittää osaltaan esimerkiksi, miksi pienet eläinlajit voivat kantaa moninkertaisia kuormia ja miksi ne voivat selvitä vahingoittumatta suuristakin pudotuksista, kun taas hevosen tai norsun kaltaiset suuret eläimet rikkovat herkästi luitaan jo parin metrin pudotuksissa. Lihaksen voimakkuus ja luun lujuus ovat pääasiassa verrannollisia niiden poikkipinta-alaan, mutta niiden massat ovat puolestaan verrannollisia tilavuuteen. Mittasuhteiltaan samanlainen mutta kooltaan kaksinkertainen eläin voi kyetä tuottamaan lihaksillaan nelinkertaisen voiman, mutta sen on kannettava kahdeksankertaista ruumiinmassaa. Massan myötä kasvaa myös vaadittavan liike-energian määrä, minkä vuoksi suurten eläinten kiihtyvyys on useimmiten pienempi kuin pienten, ja minkä vuoksi suuret eläimet voivat törmäystilanteissa kärsiä suurempia vammoja. Neliö-kuutiolain on arveltu myötävaikuttaneen myös jääkauden jättiläisten kehittymiseen resurssien rajallisuudesta huolimatta; suuret eläimet hukkasivat vähemmän ruumiinlämpöä lämmöntuotantoon nähden, koska niillä oli vähemmän ihopinta-alaa suhteessa kokoonsa. Luokka:Fysiikan lait
Kostomarov

Kostomarov on muun muassa seuraavien henkilöiden sukunimi: * Mykola Kostomarov (1817–1885), ukrainalainen kirjailija * Pavel Kostomarov, venäläinen elokuvaohjaaja * Roman Kostomarov (s. 1977), venäläinen taitoluistelija
Peder Fredricson

Carl Peder Fredricson (s. 30. tammikuuta 1972 Flen) on ruotsalainen kilparatsastaja. Hän kilpaili aiemmin kenttäratsastuksessa mutta on menestynyt parhaiten esteratsastuksessa, jossa hän on olympiavoittaja, maailmanmestari ja Euroopan-mestari. Fredricson kilpaili olympialaisissa ensimmäisen kerran Barcelonassa 1992, jolloin hänen ratsunaan kenttäratsastuksessa oli Hilly Trip. Hän sijoittui joukkuekilpailussa 11:nneksi ja henkilökohtaisessa kilpailussa 14:nneksi. Hän palasi olympialaisiin esteratsastajana Ateenassa 2004 ja saavutti Magic Bengtsson -ratsullaan ensimmäisen olympiamitalinsa, joukkuekilpailussa hopeaa. Hän sijoittui henkilökohtaisessa kilpailussa neljänneksi. Rio de Janeiron olympialaisissa 2016 hän saavutti All In -ratsullaan hopeaa henkilökohtaisessa kilpailussa ja sijoittui seitsemänneksi joukkuekilpailussa. Kesällä 2021 kilpailluissa Tokion olympialaisissa Fredricson voitti joukkuekilpailussa kultaa. Henkilökohtaisen kilpailun loppukilpailussa kuusi ratsastajaa pääsi radan läpi ilman virhepisteitä ja joutui uusintaan. Myös uusinnassa kaikki kuusi välttyivät virhepisteiltä, ja Fredricson saavutti All In -ratsullaan hopeaa olemalla uusinnan toiseksi nopein hävittyään kultamitalin vieneelle Ben Maherille vain 0,17 sekunnilla. Fredricson voitti vuonna 2017 Göteborgissa henkilökohtaisen Euroopan- mestaruuden esteratsastuksessa. Vuonna 2022 hän voitti Herningin MM- kilpailuissa joukkuekilpailun maailmanmestaruuden. Peder Fredricsonin veli Jens Fredricson ja puoliso Lisen Bratt ovat myös kilparatsastajia. == Lähteet == Luokka:Ruotsalaiset esteratsastajat Luokka:Ruotsalaiset kenttäratsastajat Luokka:Ruotsalaiset olympiavoittajat Luokka:Vuonna 1972 syntyneet Luokka:Elävät henkilöt
Åfjord (taajama)

Årfjord, Årnes tai Å on taajama Åfjordin kunnassa Trøndelagin läänissä Norjassa ja kuntansa hallinnollinen keskus. Taajaman pinta-ala on 1,4 neliökilometriä ja asukasluku 1 335 vuonna 2023. ==Lähteet== Luokka:Åfjord Luokka:Norjan taajamat
Åfjordin kirkko

Åfjordin kirkko () on Åfjordin kunnassa Trøndelagin läänissä Norjassa sijaitseva puinen pitkäkirkko vuodelta 1879. ==Lähteet== ==Aiheesta muualla== Luokka:Norjan puukirkot Luokka:Åfjord
Savonlinnan Uusi Taidemuseo

Savonlinnan Uusi Taidemuseo on Savonlinnassa vuodesta 2017 saakka järjestetty pop up -näyttely, jonka toiminnasta vastaa väljästi järjestäytynyt taho. Poikkitaiteellisia tapahtuma- ja näyttelykokonaisuuksia on järjestetty kesällä Savonlinnassa tyhjilleen jääneissä kohteissa. Pop up -näyttelyitä on ollut muun muassa Savonlinnan entisessä Nälkälinnanmäellä sijaitsevassa kirjastossa, vanhalla teollisuusalueella Savolassa sekä Miekkoniemen vanhassa pursiseuran hallissa. Savonlinnan Uuden Taidemuseon perustajia ovat muusikko- ja äänitaiteilija Lauri Ainala, laulaja-lauluntekijä Joose Keskitalo ja kuvataiteilija Ville Löppönen. Näyttelyissä ja tilaisuuksissa ovat olleet esillä muun muassa Anssi Kasitonni, Mika Taanila, Emma Ainala, Maria Stereo, Kalevi Helvetti, Hannaleena Hauru ja Jussi Kivi. == Lähteet == == Aiheesta muualla == * Museon virallinen Facebook-sivu * Museon virallinen Instagram- sivu Luokka:Savonlinnan kulttuuri Luokka:Suomen taidegalleriat
Stoksundin kirkko

Stoksundin kirkko () on Åfjordin kunnassa Trøndelagin läänissä Norjassa sijaitseva puinen ristikirkko vuodelta 1825. ==Lähteet== ==Aiheesta muualla== Luokka:Norjan puukirkot Luokka:Åfjord
Roanin kirkko

Roanin kirkko () on Åfjordin kunnassa Trøndelagin läänissä Norjassa sijaitseva kivinen pitkäkirkko vuodelta 1702. Se tunnetaan myös lempinimellä Fosenin tuomiokirkko. ==Lähteet== ==Aiheesta muualla== Luokka:Norjan kivikirkot Luokka:Åfjord
Pudasjärven rauhanyhdistys

Pudasjärven rauhanyhdistys on Pudasjärvellä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa ovat seurojen järjestäminen. Seurojen ohjella rauhanyhdistys järjestää lasten ja nuorten pyhäkouluja, päiväkerhoja, raamattuluokkia ja nuorteniltoja. Lestadiolaisen herätysliikkeen ensimmäiset vaikutteet tulivat pitäjän pohjoislaidalle, nykyisen Ranuan alueelle. Varsinainen liikkeen alku Pudasjärvellä sijoittuu 1850-luvun loppuun. 1870-luvulta lähtien liike levisi voimakkaasti. 1930-luvun alku ja 1960-luku olivat suurien herätysten aikoja. Pudasjärven rauhanyhdistys perustettiin virallisesti vuonna 1932. Pudasjärven rauhanyhdistyksen toimitalo on valmistunut vuonna 1976. == Lähteet == Rauhanyhdistys Luokka:Vanhoillislestadiolaiset rauhanyhdistykset
Stokkøyn silta

Stokkøyn silta () on Åfjordin kunnassa Trøndelagin läänissä Norjassa sijaitseva vuonna 2000 avattu tieliikennesilta. Sen pituus on 525 metriä ja alituskorkeus 30 metriä. Sillan alta kulkevat pohjoiseen menevät Hurtigrutenin alukset. ==Lähteet== ==Aiheesta muualla== Luokka:Norjan tieliikennesillat Luokka:Åfjord
Li (taajama)

Li on taajama Øygardenin kunnassa Vestlandin läänissä Norjassa. Taajaman pinta-ala on 0,4 neliökilometriä ja asukasluku 435 vuonna 2023. ==Lähteet== Luokka:Øygarden Luokka:Norjan taajamat
Hamre

Hamre on taajama Øygardenin kunnassa Vestlandin läänissä Norjassa. Taajaman pinta-ala on 0,5 neliökilometriä ja asukasluku 411 vuonna 2023. ==Lähteet== Luokka:Øygarden Luokka:Norjan taajamat
Anglavika

Anglavika on taajama Øygardenin kunnassa Vestlandin läänissä Norjassa. Taajaman pinta-ala on 0,26 neliökilometriä ja asukasluku 403 vuonna 2023. ==Lähteet== Luokka:Øygarden Luokka:Norjan taajamat
Slovakia kesäolympialaisissa 1996

Slovakia osallistui Atlantan vuoden 1996 kesäolympialaisiin 71 urheilijan joukkueella 14 eri lajissa. Tämä oli ensimmäinen kerta, kun Slovakia otti osaa kesäolympialaisiin itsenäisenä valtiona. Slovakia saavutti kisoissa kolme mitalia, yhden kutakin väriä. Maan lipunkantajana avajaisissa toimi painija Jozef Lohyňa. == Mitalistit == Lähde: === Kultaa === * Michal Martikán – koskimelonta, miesten kanadalaisyksikkö === Hopeaa === * Slavomír Kňazovický – ratamelonta, miesten 500 metrin kanadalaisyksikkö === Pronssia === * Jozef Gönci – ammunta, miesten 50 metrin pienoiskivääri, makuu == Lähteet == Kesäolympialaisissa 1996 Luokka:Valtiot kesäolympialaisissa 1996
Yoko Alender

Yoko Alender (s. 13. kesäkuuta 1979 Tallinna) on virolainen reformipuolueen poliitikko ja Viron nykyinen ilmastoministeri heinäkuusta 2024. Hän on ollut kansanedustajana Riigikogussa vuodesta 2019. Alender on koulutukseltaan kaupunkisuunnittelija. Yoko Alenderin isä oli laulaja ja säveltäjä Urmas Alender, joka sai surmansa M/S Estonian upotessa syyskuussa 1994. ==Lähteet== ==Aiheesta muualla== Luokka:Viron ministerit Luokka:Viron reformipuolueen poliitikot Luokka:Isänmaan ja Res Publican liiton poliitikot Luokka:Riigikogun jäsenet Luokka:Vuonna 1979 syntyneet Luokka:Elävät henkilöt
Daniel Kvammen

Daniel Kvammen (s. 27. huhtikuuta 1988 Geilo) on norjalainen laulaja- lauluntekijä ja kitaristi. Hänen esikoisalbuminsa Fremad i alle retninga ilmestyi vuonna 2015 ja menestyi hyvin. Kvammen sai seuraavan vuoden Spellemannprisen-gaalassa kolme ehdokkuutta. Vuonna 2017 hän voitti vuoden musiikkivideon Spellemannin. Yhteensä häneltä on vuoteen 2022 mennessä ilmestynyt neljä albumia ja yksi kokoelmalevy. ==Albumit== * Fremad i alle retninga (2015) * Vektlaus (2017) * Maktlaus (2017) * Guta som gret (2021) * Absolutt klining (2022, kokoelma) ==Lähteet== Luokka:Norjalaiset laulaja- lauluntekijät Luokka:Norjalaiset kitaristit Luokka:Vuonna 1988 syntyneet Luokka:Elävät henkilöt
Kvammen

Kvammen on seuraavien norjalaisten henkilöiden sukunimi: * Daniel Kvammen (s. 1988), muusikko * Reidar Kvammen (1914–1998), jalkapalloilija
Drake Milligan

Drake Milligan (1. kesäkuuta 1998 Arlington, Texas) on yhdysvaltalainen muusikko. Milligan aloitti uransa Elvis-imitaattorina, joka oli hänen lapsuuden harrastuksensa. Hän vieraili kansainvälisillä Elvis-festivaaleilla Collingwoodissa Toronton lähellä ja Memphisissä, joissa voitti juniorisarjat. Hän esitti 16-vuotiaana nuorta Elvistä lyhytelokuvassa Nobody ja muutama vuosi myöhemmin Country Music Televisionin minisarjassa Sun Records (2017). Vuonna 2018 hän osallistui ABC:n American Idol -ohjelmaan, mutta keskeytti kilpailun ja muutti Nashvilleen. Nashvillessa Milligan solmi sopimuksen BBR Music Groupin kanssa. Ensimmäinen EP-levy Drake Milligan (2021) sisältää hittikappaleet ”Sounds Like Something I’d Do” ja ”Over Drinkin’ Under Thinkin’”. Esikoisalbumi Dallas/Fort Worth ilmestyi vuonna 2022. Billboard- lehti valitsi albumin yhdeksi vuoden parhaista countryalbumeista. Samana vuonna hän osallistui America’s Got Talent -ohjelmaan, jossa sijoittui kolmanneksi, ja esiintyi Grand Ole Opryssa. ==Diskografia (valikoima)== ===Albumit=== * Dallas/Fort Worth (2022) ===EP:t=== * Drake Milligan (2021) * Jukebox Songs (2024) ===Singlet=== * ”Sounds Like Something I’d Do” (2022) * ”Honky Tonkin’ About ” (yhdessä The Reklawsin kanssa, 2023) == Lähteet == Luokka:Yhdysvaltalaiset laulajat Luokka:Yhdysvaltalaiset countrymuusikot Luokka:Vuonna 1998 syntyneet Luokka:Elävät henkilöt
Raahen rauhanyhdistys

Raahen rauhanyhdistys on Raahessa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa ovat seurojen järjestäminen. Seurojen ohjella rauhanyhdistys järjestää lasten ja nuorten pyhäkouluja, päiväkerhoja, raamattuluokkia ja nuorteniltoja. Lestadiolainen vaikutus saapui Raaheen jo 1800-luvulla. Raahen rauhanyhdistys perustettiin vuonna 1906. Raahen rauhanyhdistyksen nykyinen toimitalo on valmistunut vuonna 2004. == Toimitalo == Varainhankinta uuteen toimitaloon aloitettiin 1999 ja rakennuksen suunnittelu kesällä 2002 pidettyjen suviseurojen jälkeen. Rakennuksen suunnitteli arkkitehtitoimisto Jorma Paloranta. Rakennuskustannukset olivat noin 1,04 miljoonaa euroa. Raahen rauhanyhdistyksen toimitalossa on 1002 neliömetriä. Rauhanyhdistyksen salissa on paikat 350 ihmiselle ja kahvio 200 hengelle. == Lähteet == Rauhanyhdistys Luokka:Vanhoillislestadiolaiset rauhanyhdistykset Luokka:Raahen rakennukset ja rakennelmat
NESARA

NESARA on Harvey F. Barnardin kirjassa Draining the Swamp: Monetary and Fiscal Policy Reform (1996) esitetty radikaalien talousuudistusten kokoelma ja sen pohjalta kehitetty salaliittoteoria. Barnardin ehdotukset muotoiltiin lakiesitykseksi.Bethany Lindsay, Conspiracy theory about 'new world order' won't save Vancouver home from foreclosure, judge rules CBC 8.8.2022, viitattu 28.7.2024 NESARA/GESARA Anti-Defamation League, viitattu 28.7.2024 Fabian Muniesa, Revaluation fantasy Finance and Society 2023, viitattu 28.7.2024 Ehdotuksiin kuuluivat tuloveron korvaaminen kansallisella myyntiverolla ja valuutan sitominen kultakantaan. Barnardin alkuperäisessä ehdotuksessa NESARA on lyhenne sanoista National Economic Stabilization and Recovery Act, mutta ehdotetuista uudistuksista alettiin 2000-luvulla käyttää nimeä National Economic Security and Reformation Act. Salaliittoteoreettisia aineksia sisältänyt esoteerispiirteinen fantasia laajeni koko maailmaa koskevaksi, jolloin siihen alettiin viitata nimellä GESARA (Global Economic Security and Reformation Act). Lakiehdotusta ei todellisuudessa koskaan otettu Yhdysvaltain kongressin käsittelyyn, mutta salaliittoteoreetikkojen mukaan laki hyväksyttiin kongressissa. Heidän mukaansa todisteet tuhottiin järjestämällä syyskuun 11. päivän iskut ja salainen maailmanhallinto pyrkii estämään muutosten toimeenpanoa. Salaliittoteorian kannattajien mukaan toimeenpanon onnistuessa velat mitätöitäisiin, tulovero lakkautettaisiin ja käyttöön tulisi kultakantaan sidottu maailmanvaluutta.Sean Robinson, Snared by a cybercult queen The News Tribune 17.7.2013, viitattu 28.7.2024 NESARA- tai GESARA- fantasiaa alkoi edistää Dove of Oneness -pseudonyymillä Shaini Goodwin (s. 1947), joka sai netissä kultinomaista suosiota New Age -henkisyyden kannattajilta. Hänen mukaansa tiedotusvälineet eivät saaneet kertoa ”totuutta” muutosehdotusten läpimenosta. Goodwin vieraili välillä myös radio-ohjelmissa, joissa perusteli väitteitään yhteyksillään arvovaltaisiin toimijoihin hallinnossa ja talouselämässä. Goodwin oli ottanut J. Z. Knightin kursseja 1980-luvun lopussa ja väitti myöhemmin tulleensa itse kanavoijaksi. 1990-luvulla hän sijoitti Omega Trust -huijaukseen. Vaikka tekijä jäi kiinni ja tunnusti huijauksen, Goodwin alkoi saada muilta uhreilta suosiota salaliittoteorioilla, jotka väitetysti selittivät sen, miksi luvattuja rahasummia ei ollut ilmaantunut. Koronapandemian alettua NESARA:n kaltaiset mielikuvitukselliset tulkinnat voimassa olevista laeista alkoivat saavuttaa jälleen suosiota. Kanadassa NESARA-/GESARA-ajattelua ryhtyi edistämään QAnon- liikkeen vaikuttaja Romana Didulo. NESARA-/GESARA-teorialla on yhteyksiä suvereenien kansalaisten liikkeeseen. Teoriaa on luonnehdittu QAnon- uskomusjärjestelmän edelläkävijäksi, koska siinä yhdistyivät QAnonin tavoin salaliittouskomukset ja poliittinen populismi. == Lähteet == Luokka:Internet- ilmiöt Luokka:Politiikkaan ja yhteiskuntaan liittyvät salaliittoteoriat
Tom Blyth

Tom Blyth (s. 2. helmikuuta 1995 Birmingham) on brittiläinen näyttelijä. Blyth on opiskellut Bilborough Collegessa ja The Television Workshopissa Nottinghamissa. 21-vuotiaana hänelle tarjottiin paikkaa yhdessä maailman halutuimmista näyttelijöiden koulutusohjelmista Juilliard Schoolissa New Yorkissa, joka on kouluttanut monia kuuluisia näyttelijöitä ja muusikoita. Hän valmistui Juilliard Schoolista vuonna 2020. Blyth on näytellyt muun muassa televisiosarjoissa The Gilded Age (2022) ja Billy the Kid (2022–). Elokuvarooleja hän on tehnyt muun muassa elokuvissa Scott and Sid (2018), The Benediction (2021) ja Nälkäpeli: Balladi laululinnuista ja käärmeistä (2023). == Filmografia (valikoima) == === Elokuvat === Vuosi Elokuva Rooli Ohjaaja 2010 Robin Hood villilapsi 2010 Pelican Blood nuori Nikko 2016 Wash Club Doug 2018 Scott and Sid Sid 2021 The Benediction Glen Byam Shaw 2023 Balladi laululinnuista ja käärmeistä Coriolanus Snow Francis Lawrence === Televisiosarjat === Vuosi Sarja Suomenkielinen nimi Rooli Muuta 2022 The Gilded Age Archie Baldwin vieraileva jaksossa 1 2022– Billy the Kid Henry McCarty / Billy the Kid == Lähteet == Luokka:Brittiläiset näyttelijät Luokka:Vuonna 1995 syntyneet Luokka:Elävät henkilöt
Nyrkkeily kesäolympialaisissa 2024 – naisten 50 kg

Naisten 50 kg painoluokka nyrkkeilyssä Pariisi olympialaisissa 2024 kilpaillaan 28. heinäkuuta – 9. elokuuta 2024 Parc des Expositions de Villepintella ja Stade Roland-Garrosilla. Kilpailuun osallistuu 22 nyrkkeilijää. ==Kilpailu== ==Lähteet== naisten 50 kg
Fernando Mamede

Fernando Eugénio Pacheco Mamede (s. 1. marraskuuta 1951 Beja) on portugalilainen uransa päättänyt kestävyysjuoksija. Hänen ainoa arvokisamitalinsa on pronssimitali maastojuoksun MM-kisoista vuodelta 1981. Mamede piti hallussaan 10000 metrin maailmanennätystä vuosina 1984–1989 kunnes menetti sen Meksikon Arturo Barriosille. Mamede´osallistui kolmiin olympialaisiin, mutta ei saavuttanut niissä mainittavaa menestystä. ==Henkilökohtaiset ennätykset== * 800 m: 1.48,44 (Helsinki 1971) * 1500 m: 3.37,98 (Montreal 1976) * 3000 m: 7.43,94 (Bryssel 1983) * 5000 m: 13.08,54 (Tokio 1983) * 10000 m: 27.13,81 (Tukholma 1984) * puolimaraton: 1.04.58 (Nara 1988) ==Lähteet== Luokka:Portugalilaiset kestävyysjuoksijat Luokka:Vuonna 1951 syntyneet Luokka:Elävät henkilöt
Viimeinen osoite

«Viimeinen osoite» () on laaja julkinen muistomerkkihanke, jonka tarkoituksena on kunnioittaa neuvostoviranomaisten harjoittamien poliittisten sortotoimien seurauksena kuolleiden viattomien ihmisten muistoa. Sen periaatteena on «yksi nimi, yksi elämä, yksi merkki». Osana hanketta pieni, kämmenen kokoinen, minimalistinen, suorakaiteen muotoinen metallinen muistokyltti asennetaan taloon, josta tuli valtion mielivallan uhrin viimeinen elinikäinen osoite. Siinä on murhatun nimi, syntymävuosi, ammatti, pidätyksen ja kuoleman päivämäärä sekä kuntoutusvuosi. Kyltin vasemmalla puolella on neliönmuotoinen reikä, joka muistuttaa kortista puuttuvaa valokuvaa. Monien tällaisten henkilökohtaisten muistolaattojen yhteenlaskettu kokonaisuus muodostaa «verkostomuistomerkin», joka on ripoteltu eri kaupunkeihin ympäri maailmaaSergey Parkhomenko (7 March 2018). Russia has yet to recover from the trauma of the Stalin era. The Guardian.Humble Memorials for Stalin's Victims in Moscow". New Yorker. 13 December 2014. «Viimeinen osoite» on täysin kansalaisaloite ja muistokäytäntö. Sen keskeisenä periaatteena on, että aloite kunkin muistolaatan asentamisesta (samoin kuin sen maksamisesta) tulee yhdeltä tietylle henkilölle, joka halusi kunnioittaa poliittisen sorron seurauksena kuolleen toisen henkilön muistoa. Kyseessä voi olla uhrin sukulainen tai läheinen ystävä, uhrin viimeiseksi osoitteeksi jääneen talon asukas tai kuka tahansa muu henkilö, joka piti tällaista toimenpidettä itselleen tärkeänä. Hankkeen tärkein tietolähde poliittisen sorron uhreista on Memorial 1990-luvulta lähtien keräämä miljoonia nimiä sisältävä tietokanta. «Viimeinen osoite» on tämän virtuaalisen luettelon fyysinen ruumiillistuma. Hanke käynnistyi vuonna 2014 vastaavan saksalaisen muistomerkin («Kompastuskivet») innoittamana. Vuoteen 2023 mennessä yli puolitoista tuhatta muistokylttiä on asennettu taloihin kymmenissä kaupungeissa. Vuodesta 2017 lähtien hanke on laajentunut Venäjän ulkopuolelle ja muuttunut kansainväliseksi: kylttejä alettiin sijoittaa Tšekkiin, Ukrainaan, Moldovaan, Georgiaan, Saksaan ja Ranskaan. Samalla kirjoittajat ja tutkijat toteavat, että «Viimeisen osoitteen» tavoitteena ei ole miljoonien kylttien asentaminen «jokaiseen taloon», vaan aloitteen seurauksena syntyvä muisti ja pohdinta"Gedenktafel erinnert an Unrecht durch Militärtribunal". Thüringer Allgemeine. 18 September 2019. == Lähteet == == Aiheesta muualla == * http://www.poslednyadres.ru Luokka:Venäjän muistomerkit Luokka:Moskova
Pyhän Kyrilloksen kirkko

Pyhän Kyrilloksen kirkko () on historiallinen kirkkorakennus Ukrainan pääkaupungin Kiovan Podilin piirissä. Rakennus toimii sekä museokohteena että kirkollisten toimitusten pitopaikkana. Se oli osa ortodoksista Pyhän Kyrilloksen luostaria (), joka perustettiin Kiovan laitamille Kiovan Rusin aikana, noin vuonna 1140. Noin vuonna 1146 rakennetusta Pyhän Kyrilloksen kirkosta muodostui Vsevolod II Olhovitšin (k. 1146) ja hänen jälkeläistensä, Olhovitšin dynastian hautamausoleumi 1100- ja 1200-luvuilla. 1200-luvulla mongolit tuhosivat osan luostarista. Vuonna 1605 se uudelleenrakennettiin. Vuonna 1786 luostari otettiin maallisempaan käyttöön; siitä tehtiin vammautuneiden sairaala ja koti. Pyhän Kyrilloksen kirkkoon Pyhän Sofian katedraalin ohella toinen Kiovan Rusin ajalta sälyneistä kirkoista Kiovassa. Kirkko on nimetty Pyhän Kyrillos Aleksandrialaisen mukaan. Vuonna 1929 lähtien Pyhän Kyrilloksen kirkko julistettiin kansallisesti suojelluksi museoalueeksi. Vuodesta 1962 se on ollut osa Kiovan Pyhän Sofian kansallista suojelualuetta. Kirkko liitettiin Pyhän Sofian katedraalin suojelualueen luostarirakennuksena Unescon maailmanperintöluettelon kohteeksi vuonna 1990. Кирилівський монастир на мал. Ф. Солнцева, 1843.jpg| Pyhän Kyrilloksen luostari vuoden 1843 maalauksessa. St Cyril's Monastery (Panorama).JPG| Pyhän Kyrilloksen luostari 1900-luvun alun valokuvassa. Кирилловская церковь Киев 1.jpg|Kirkon alttaria. Склепіння і фрески Кирилівської церкви 08.jpg|Sisäkattoa. ==Lähteet== == Aiheesta muualla== Luokka:Kiovan kirkot Luokka:Podilin piiri Luokka:Ukrainan museot Luokka:Unescon maailmanperintökohteet Ukrainassa
Kertosäe

Kertosäe on fraasi, säe tai joukko rivejä, jotka toistuvat säännöllisesti runossa tai laulussa. Suomenkielisen termin syntyyn liitetään Daniel Europaeus. Kertosäkeitä esiintyy esimerkiki egyptiläisessä Kuolleiden kirjassa, muinaisessa kirjallisuudessa ja balladeissa. Musiikissa kertosäkeen sanotaan olevan kappaleen loppuratkaisu ja kliimaksikohta, jossa säe on yksinkertaistettu toistettavaksi asiaksi. Kertosäe on tyypillisesti "säe- kertosäe" -musiikkirakenteessa toinen tärkeä osa. Toisinaan sanotaan, että kappaleen kertosäkeen olisi alettava ennen kuin kappaleesta on kulunut minuutin verran. Suositut kappaleet usein noudattavat samankaltaista rakennetta säkeen ja kertosäkeen vuorottelussa. == Katso myös == * Säkeistö == Lähteet == Luokka:Kirjallisuuden käsitteet Luokka:Musiikkitermit
Laukaan rauhanyhdistys

Laukaan rauhanyhdistys on Laukaassa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa ovat seurojen järjestäminen. Seurojen ohjella rauhanyhdistys järjestää lapsi- ja nuorisotyötä. == Historia == Lestadiolaisuus saapui Laukaaseen vuonna 1875, jolloin alueella liikkui saarnaaja Kustaa Jalo. Lestadiolainen herätys levisi Laukaassa rautatieläisten keskuudessa. 1900-luvun alussa rauhanyhdistys jäjresti seuroja ahkerasta ja toiminta vakiintui 1920-luvun aikana. Laukaan rauhanyhdistys perustettiin 19. maaliskuuta 1939. Vuodesta 1945 Laukaassa toimi lestadiolainen kappalainen Väinö Vesterinen. Vuonna 2005 Laukaan rauhanyhdistykseen kuului 354 jäsentä. == Toimitalo == Laukaan rauhanyhdistyksen ensimmäinen toimitalo rakentui Harhalan pappilan naapuriin vuonna 1986. Rauhanyhdistyksen uusi toimitalo valmistui vuonna 2021. Toimitalo rakentui vanhan rauhanyhdistyksen paikalle. Uuden rakennuksen suunnittelu käynnistettiin vuonna 2019, ja maaliskuussa 2020 alkoi rakentaminen. == Lähteet == Luokka:Laukaan rakennukset ja rakennelmat Luokka:Vanhoillislestadiolaiset rauhanyhdistykset Rauhanyhdistys
Danzigin diskografia

Tämä on Danzigon diskografia. == Studioalbumit == * * * * * * * * * * * * == Livejulkaisut == * * Grimson Highway (Live 1989) (2022) == Kokoelma-albumit == * == Videot == * * * * == EP:t == * * * Who Killed Marilyn? (2023) == Singlet == * ”Mother” (1988) * ”Her Black Wings” (1990) * ”Killer Wolf” (1990) * ”A Taste of Danzig III” (1992) * ”Dirty Black Summer” (1992) * ”How the Gods Kill” (1992) * ”It’s Coming Down” (1993) * ”Mother ’93” (1993) * ”Until You Call On the Dark” (1994) * ”Brand New God” (1994) * ”Cantspeak” (1994) * ”I Don’t Mind the Pain” (1995) * ”7th House” (1996) * ”Sacrifice” (1996) * ”Unspeakable” (1999) * ”Wicked Pussycat” (2001) * ”On a Wicked Night” (2010) * ”Ju Ju Bone” (2011) * ”Devil's Angels” (2015) * ”Last Ride” (2017) * ”Devil on Hwy 9” (2017) * ”One Night” (2020) * ”Always on My Mind” (2020) == Lähteet == Luokka:Diskografiat
Thurman

Thurman on muun muassa seuraavien henkilöiden sukunimi: * Janne Thurman (1866–1931), suomalainen opettaja ja pankinjohtaja, Ab Grankulla-yhtiön perustaja ja toimitusjohtaja * Johanna Wilhelmina Thurman (1811–1870), suomalainen kauppias ja kauppaporvari * Keith Thurman (s. 1988), yhdysvaltalainen nyrkkeilijä * Mary Thurman (1895–1925), yhdysvaltalainen mykkäelokuvien näyttelijä * Uma Thurman (s. 1970), yhdysvaltalainen näyttelijä ja malli.
Pyhäjoen rauhanyhdistys

Pyhäjoen rauhanyhdistys on Pyhäjoella sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa ovat seurojen järjestäminen. Seurojen ohjella rauhanyhdistys järjestää lapsi- ja nuorisotyötä. Pyhäjoen rauhanyhdistyksen toimitalo on rakennettu vuonna 1983. == Historia == Lestadiolainen herätys saapui Pyhäjoelle vuonna 1867 saarnaaja Eeli Juolan myötä. 1870-luvulla Pyhäjoelle oli muodostunut oma lestadiolaisten joukko, jolla oli omat saarnaajat. Pyhäjoen lestadiolaiset hankkivat enismmäisen seuratuvan vuonna 1880, joka sai sijaintinsa mukaan nimekseen Harjun kirkko. 1900-luvun alussa lestadiolaisten määrä Pyhäjoella nousi noin 400 henkeen. 1940-luvulla liike oli jakautunut vanhoillislestadiolaisuuden lisäksi rauhansanalaisuuteen ja uuteenherätykseen. Vanhoillislestadiolaisten toimintaa oli Yppärissä, Pirttikoskella ja kirkonkylässä. Pyhäjoen rauhanyhdistys perustettiin vuonna 1951. == Lähteet == Luokka:Pyhäjoki Luokka:Vanhoillislestadiolaiset rauhanyhdistykset
Front Line Assembly

Front Line Assembly on vuonna 1986 Vancouverissa Kanadassa perustettu elektronisen musiikin yhtye. Yhtyeen kokoonpano on muuttunut vuosien aikana, mutta sen ytimessä ovat Bill Leeb ja Rhys Fulber. Yhtye yhdisteli industrial- tyyliä ennen kuin Nine Inch Nails teki siitä valtavirtaa. == Studioalbumit == * * * * * * * * * * * * * * * * * == Lähteet == == Aiheesta muualla == * Luokka:Kanadalaiset elektronisen musiikin yhtyeet Luokka:Industrial-yhtyeet
Oulaisten rauhanyhdistys

Oulaisten rauhanyhdistys on Oulaisissa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa ovat seurojen järjestäminen. Seurojen ohella rauhanyhdistys järjestää lasten ja nuorten pyhäkouluja, päiväkerhoja, raamattuluokkia, ja nuorteniltoja. Oulaisten rauhanyhdistyksen toimitalo on rakennettu vuonna 1993. == Historia == Lestadiolainen herätys saapui Oulaisiin Merijärven suunnalta. Ensimmäiset seurat pidettiin Palokankaan talossa vuonna 1870. Vuonna 1881 lestadiolaisuus oli jo saavuttanut voimakkaimman uskonnollisen liikkeen aseman Oulaisissa. 1900-luvun alussa lestadiolaisia oli jopa kymmenesosa paikkakuntalaisista. Oulaisten rauhanyhdistys perustettiin vuonna 1912. Oma seurahuone otettiin käyttöön vuonna 1914. 1920- ja 1930-luvulla lestadiolaiset kokoontuivat ahkerasti seuroihin ja ompeluseuroihin. Ensimmäinen seurahuone tuhoutui tulipalossa 1943 ja sen tilalle rakennettiin uusi. Oulaisten rauhanyhdistyksen jäsenmäärä kasvoi voimakkaasti 1960- ja 1970-luvulla. == Lähteet == Luokka:Oulaisten rakennukset ja rakennelmat Luokka:Vanhoillislestadiolaiset rauhanyhdistykset Rauhanyhdistys
Porin rauhanyhdistys

Porin rauhanyhdistys on Porissa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa ovat seurojen järjestäminen. Seurojen ohella rauhanyhdistys järjestää toiminta lapsille ja nuorille, eläkeläisille, aluetoimintaa sekä muuta toimintaa. Porin rauhanyhdistyksen toimitalo on rakennettu Sampolan Louhentielle vuonna 1980. == Historia == Lestadiolainen herätys saapui Poriin 1870-luvulla. Porin rauhanyhdistys perustettiin vuonna 1894. Lestadiolaisen herätyksen alkuaikoina pidettiin monipäiväisiä seuroja. Alkuaikoina rauhanyhdistys kokoontui kodeissa ja vuokratiloissa. Porin rauhanyhdistyksen ensimmäinen rukoushuone rakennettiin vuonna 1901 Päärnäisiin. Rauhanyhdistys toimi näissä tiloissa useiden vuosikymmenten ajan. 1970-luvulla tuli ajankohtaiseksi uuden toimitilan rakentaminen. Uusi toimitalo rakentui vuonna 1980. == Lähteet == Rauhanyhdistys Luokka:Porin rakennukset ja rakennelmat Luokka:Vanhoillislestadiolaiset rauhanyhdistykset
Auguste Jordan

Auguste Jordan (21. helmikuuta 1909 Linz, Itävalta – 17. toukokuuta 1990) oli ranskalais-itävaltalainen jalkapalloilija, pelipaikaltaan keskushyökkääjä. Jordan edusti 1924–1932 itävaltalaista LASK:ia, itävaltalaista Floridsdorferia 1932–1933 ja ranskalaista Racing Clubia 1933–1949. Hän voitti jälkimmäisen kanssa Ligue 1:n kaudella 1935–1936 sekä Ranskan cupin neljästi kausilla 1935–1936, 1938–1939, 1939–1940 ja 1944–1945. Hän pelasi yhteensä 63 ottelua Ligue 1:ssä, joissa hän teki 2 maalia. Bundesliigassa hän taas pelasi 42 ottelua ja teki 24 maalia. Yhteensä hän pelasi 140 liigaottelua, joissa hän teki 34 maalia. Jordan debytoi Ranskan A-maajoukkueessa tammikuussa 1938. Hän kuului joukkueen kokoonpanoon vuoden 1938 maailmanmestaruuskilpailuissa ja pelasi kaksi ottelua. == Lähteet == Luokka:Ranskalaiset jalkapalloilijat Luokka:Itävaltalaiset jalkapalloilijat Luokka:Vuonna 1909 syntyneet Luokka:Vuonna 1990 kuolleet
Tammisaaren lähetysseurakunta

Tammisaaren lähetysseurakunta () on Raaseporin Tammisaaressa toimiva vapaaseurakunta. Seurakunta on perustettu vuonna 1891. Seurakunnan johtaja on Maria Nikander. Seurakunnan toimitilat sijaitsevat Tammisaaren keskustassa Koivuniemenkadulla. Seurakunta kuuluu Missionskyrkan i Finland -kirkkokuntaan. Tammisaaren lähetysseurakunta perustettiin vuonna 1891. Vuonna 1939 seurakunta sai käyttöönsä oman seurakuntatalon joka siirrettiin Kemiönsaaren Skinnarvikistä Tammisaareen Koivuniemenkadulle. == Katso myös == * Uskonto Uudellamaalla * Vapaakirkollisuus Suomessa * Suomen Vapaakirkko == Lähteet == Luokka:Tammisaari Luokka:Raaseporin seurakunnat Luokka:Suomen vapaaseurakunnat
Voimistelu kesäolympialaisissa 2024

Voimistelussa kilpailtiin Pariisin kesäolympialaisissa 2024 telinevoimistelussa, trampoliinivoimistelussa ja rytmisessä voimistelussa. Telinevoimistelukilpailut käytiin 27. heinäkuuta – 5. elokuuta, trampoliinivoimistelukilpailut 2. elokuuta ja rytmisen voimistelun kilpailut 8.–10. elokuuta. Mitaleja oli jaossa 18 kilpailutapahtumassa. == Mitaliyhteenveto == 1\. align=left 3 6 3 12 2\. align=left 3 1 5 9 3\. align=left 3 0 1 4 4\. align=left 2 0 0 2 5\. align=left 1 2 1 4 6\. align=left 1 1 3 5 align=left 1 1 0 2 7\. align=left 1 0 2 3 8\. align=left 1 0 0 1 8\. align=left 1 0 0 1 8\. align=left 1 0 0 1 11\. align=left 0 2 0 2 12\. align=left 0 1 0 1 12\. align=left 0 1 0 1 12\. align=left 0 1 0 1 12\. align=left 0 1 0 1 12\. align=left 0 1 0 1 17\. align=left 0 0 1 1 17\. align=left 0 0 1 1 17\. align=left 0 0 1 1 17\. align=left 0 0 1 1 Yhteensä 18 18 19 55 === Telinevoimistelu === ==== Miehet ==== Joukkuekilpailu tiedot Daiki Hashimoto Kazuma Kaya Shinnosuke Oka Takaaki Sugino Wataru Tanigawa Liu Yang Su Weide Xiao Ruoteng Zhang Boheng Zou Jingyuan Asher Hong Paul Juda Brody Malone Stephen Nedoroscik Fred Richard Moniottelu tiedot Permanto tiedot Hevonen tiedot Renkaat tiedot Hyppy tiedot Nojapuut tiedot Rekki tiedot Rekki tiedot ==== Naiset ==== Joukkuekilpailu tiedot Simone Biles Jade Carey Jordan Chiles Sunisa Lee Hezly Rivera Angela Andreoli Alice D’Amato Manila Esposito Elisa Iorio Giorgia Villa Rebeca Andrade Jade Barbosa Lorrane Oliveira Flávia Saraiva Júlia Soares Moniottelu tiedot Hyppy tiedot Eritasonojapuut tiedot Puomi tiedot Permanto tiedot * =====Naisten permantokilpailun mitalienjaosta===== Naisten permantokilpailun loppukilpailussa alun perin viidenneksi sijoittunut Yhdysvaltain Jordan Chiles sai 13,666 pistettä. Hänen suorituksensa jälkeen Yhdysvaltain joukkueen valmentaja vaati Chilesin pisteiden tarkistamista. Tarkistuksen jälkeen tuomaristo korotti hänen pisteensä 13,766:een ja näin hän nousi pronssille. Romanian voimisteluliitto kuitenkin valitti asiasta urheilun kansainväliseen vetoomustuomioistuimeen (CAS). CASin päätöksen mukaan tuomariston ei olisi edes pitänyt ottaa pisteidentarkistuspyyntöä käsiteltäväksi, sillä valitusaika yksi minuutti oli umpeutunut. CASin mukaan Yhdysvaltain joukkue jätti valituksen neljä sekuntia myöhässä. CASin päätöksen jälkeen kansainvälinen voimisteluliitto FIS palautti pisteet alkuperäisiksi. Yhdysvaltain voimisteluliiton mukaan se jätti tarkistuspyynnön 47 sekunnin jälkeen eli minuutin aikarajan sisällä. Chilesin asianajajat ovat jättäneet Sveitsin liittovaltion korkeimpaan oikeuteen valituksen CASsin päätöksestä. === Trampoliinivoimistelu === Miehet tiedot Naiset tiedot === Rytminen voimistelu === Yksilö tiedot Joukkue tiedot Guo Qiqi Hao Ting Huang Zhangjiayang Wang Lanjing Ding Xinyi Ofir Shaham Diana Svertsov Adar Friedmann Romi Paritzki Shani Bakanov Alessia Maurelli Martina Centofanti Agnese Duranti Daniela Mogurean Laura Paris == Lähteet == *
Egosentrismi

Egosentrismi viittaa vaikeuteen erottaa itseä ja muita toisistaan. Tarkemmin sanottuna egosentrismi on vaikeutta havaita ja ymmärtää tarkasti muita näkökulmia kuin omaansa. Egosentrismiä esiintyy koko elämänkaaren ajan: vauva- iässä, varhaislapsuudessa, nuoruudessa ja aikuisuudessa. Vaikka egosentrinen käyttäytyminen on vähemmän näkyvää aikuisuudessa, joidenkin egosentristen muotojen olemassaolo aikuisuudessa osoittaa, että egosentrisyydestä ylipääseminen voi olla elinikäinen kehitysprosessi, joka ei koskaan saavuta täydellistä valmistumista. Aikuiset vaikuttavat olevan vähemmän egosentrisiä kuin lapset, koska he korjaavat nopeammin kuin lapset alun perin egosentristä näkökulmaansa, eivätkä siksi että aikuisilla olisi alun perin vähemmän egokeskeisempi näkökulma kuin lapsilla.
Musiikkivuosi 1950

Musiikkivuosi 1950 käsittelee vuoden 1950 tärkeitä musiikkitapahtumia, uutisia ja julkistuksia. == Tapahtumia == == Julkaisuja == * Édith Piaf: "Hymne à l’amour" * Aarre Merikanto: Laulu meren kaupungista: Helsingin kaupungin 400-vuotisjuhlakantaatti == Kilpailuja == Luokka:Musiikkivuodet Luokka:Vuoden 1950 musiikki
Joni Savaste

Joni Savaste (s. 2004) on suomalainen maastopyöräilijä. Hän edusti Suomea Pariisin olympialaisissa 2024. Hän edustaa kotimaassaan Rajamäen Kehitystä. Savaste kilpaili Euroopan-mestaruuskilpailuissa ensimmäisen kerran vuonna 2024 Romaniassa ja sijoittui U23-luokassa 39:nneksi. Pariisin olympialaisissa Savaste keskeytti kaaduttuaan pahasti kilpailun ensimmäisen kierroksen loppupuolella. Savaste harrasti nuorempana motocrossia. Hän kilpaili maastopyöräilyssä ensimmäisen kerran 16-vuotiaana. Hän saavutti SM-hopeaa vuonna 2024. == Lähteet == == Aiheesta muualla == * * Luokka:Suomalaiset maastopyöräilijät Luokka:Vuonna 2004 syntyneet Luokka:Elävät henkilöt
Muwafaq Tarif

Muwafaq Tarif (, ; s. 1963) on Israelin druusien uskonnollinen johtohahmo. Tarif peri asemansa isoisältään Amin Tarifilta vuonna 1993. ==Elämäkerta== Muwafaq Tarif syntyi Julisissa vuonna 1963 sukuun, jonka jäsenet olivat johtaneet nykyisen Israelin alueen druuseja vuodesta 1753 Palestiinan brittiläisen mandaattihallinnon kaudelle ja edelleen myöhemmin itsenäisessä Israelissa. Tarif peri asemansa Israelin druusien uskonnollisena johtajana (šeikki) isoisältään Amin Tarifilta vuonna 1993. Asemassaan Tarif on tehnyt kansainvälistä työtä ajaen vähemmistöuskojen oikeuksia vieraillen esimerkiksi Yhdistyneissä kansakunnissa ja Yhdysvaltojen Valkoisessa talossa sekä pitäen yllä yhteyksiä vaikuttajiin Lähi-idässä. Druuseja Israelissa on koskettanut esimerkiksi Syyrian sisällissota. Druuseilla on yhteyksiä Syyrian druusivähemmistön kanssa. Tarif otti kantaa Syyrian druusien puolesta Bašar al-Assadin hallintoa vastaan taistelleiden kapinallisten uhatessa druusikyliä Israelin miehittämän Golanin tuntumassa uhaten jopa Israelin druusien voivan tarpeen vaatiessa puuttua tilanteeseen Syyrian druusien puolesta. Syyrian druusit ovat olleet tyypillisesti Assadin hallinnon kannattajia. Tarif on myös kiistellyt Libanonin druusien johtohahmo Walid Jumblattin kanssa tultuaan itse kritisoiduksi esimerkiksi Benjamin Netanjahun hallinnon ja Gazan sodan tuomitsematta jättämisestä. Israelissa Tarif on esimerkiksi kritisoinut vuonna 2018 läpivietyä lakia Israelin asemasta juutalaisten kansallisvaltiona. Toteamus oli aikaisemmin Israelin itsenäisyysjulistuksessa, mutta ei muissa lakiteksteissä. Tarifin mukaan laki ei takaa vähemmistöjen oikeuksia. Hän on myös vastustanut mahdollista druusinaisten asevelvollisuutta puolustusvoimissa. Israelissa druuseista ovat asevelvollisia vain miehet. Huhtikussa 2018 Tarif osallistui Israelin itsenäisyyden 70-vuotispäivien juhlallisuuksiin. ==Lähteet== Luokka:Uskonnolliset johtajat Luokka:Israelilaiset henkilöt Luokka:Druusit Luokka:Vuonna 1963 syntyneet Luokka:Elävät henkilöt
Ranskalaisperheen mitali

Ranskalaisperheen mitali () on ranskalainen kunnianosoitus, joka perustettiin 26. toukokuuta 1920 suurikokoisten perheiden palkitsemiseksi. Vuodesta 1982 lähtien mitalia on jaettu myös miehille. Kunnianosoitusta myönnetään lasten vanhemmille lähtökohtaisesti kahdessa tapauksessa: * on kasvattanut väh. 4 ranskalaista lasta (joista vanhin on väh. 16-vuotias) tarjoten näille parhaimman mahdollisen materiaalisen ja moraalisen kasvuympäristön * on kasvattanut väh. yhden lapsen (joista vanhin on väh. 16-vuotias) ansiokkaasti erityisen haastavissa taloudellisissa ja sosiaalisissa olosuhteissa Aloitteen mitalin saajaksi tehdään paikalliselle kunnalle, joka arvioi tämän jälkeen täyttyvätkö mitalin saamisperusteet. Mikäli kunta puoltaa mitalin myöntämistä, lopullisen päätöksen sen myöntämisestä tekee paikallisen departementin prefekti. Mitalia myönnetään kolmessa luokassa: * kultainen * hopeinen * pronssinen == Lähteet == Luokka:Perhepolitiikka Luokka:Ranskan kunniamerkit
Torri Huske

Victoria "Torri" Huske (s. 7. joulukuuta 2002) on yhdysvaltalainen uimari, joka on menestynyt perhos- ja vapaauintimatkoilla. Hän on voittanut yhden olympiakullan sekä maailmanmestaruuksia pitkällä radalla neljä ja lyhyellä radalla kuusi. Huske voitti nuorten MM-kilpailuissa Budapestissa 2019 viisi kultamitalia, lajeina 50 metrin ja 100 metrin perhosuinti, naisten 4 × 100 metrin vapaa- ja sekauintiviestit sekä sekajoukkueiden 4 × 100 metrin sekauintiviesti. Lisäksi hän sai hopeaa 100 metrin vapaauinnissa, jossa hän hävisi 0,8 sekuntia maannaiselleen Gretchen Walshille. Huske voitti kesäkuussa 2021 Yhdysvaltain olympiakarsinnoissa 100 metrin perhosuinnin, jossa hän ui välierissä Yhdysvaltain-ennätyksen 55,78 ja paransi sitä loppukilpailussa aikaan 55,66. Tokion olympialaisissa hän sijoittui 100 metrin perhosuinnin loppukilpailussa neljänneksi ajalla 55,73 häviten australialaiselle Emma McKeonille 0,01 sekuntia ja kilpailun voittaneelle Kanadan Maggie Mac Neilille 0,14 sekuntia. Hän sai hopeaa naisten 4 × 100 metrin sekauintiviestissä ja sijoittui viidenneksi sekajoukkueiden vastaavassa viestissä. Joulukuussa 2021 Huske sai lyhyen radan MM-kilpailuissa Abu Dhabissa kultamitalin 4 × 50 metrin ja 4 × 100 metrin vapaauintiviesteissä mutta pääsi uimaan vain alkuerissä. Hän saavutti hopeaa 4 × 200 metrin vapaauintiviestissä, jonka loppukilpailussa hän ui avausosuuden. Henkilökohtaisilla matkoilla hän sijoittui neljänneksi 50 metrin ja 100 metrin perhosuinnissa sekä kuudenneksi 100 metrin vapaauinnissa. Pitkän radan MM-kilpailuissa 2022 Budapestissa Huske voitti kolme kultaa ja sai kolme pronssimitalia. Hän voitti kultaa 100 metrin perhosuinnissa ajalla 55,64. Kaksi muuta voittoa tulivat naisten ja sekajoukkueiden 4 × 100 metrin sekauintiviesteistä. Hän saavutti pronssia 100 metrin vapaauinnissa sekä naisten ja sekajoukkueiden 4 × 100 metrin vapaauintiviesteissä. Hän ui 50 metrin perhosuinnin välierissä Yhdysvaltain-ennätyksen 25,38 mutta jäi loppukilpailussa kuudenneksi ajalla 25,45. Hän sijoittui kuudenneksi myös 50 metrin vapaauinnissa. Joulukuussa 2022 lyhyen radan MM-kilpailuissa Melbournessa Huske voitti neljä kultaa ja saavutti kolme hopeaa. Ilman mitalia hän jäi vain 100 metrin vapaauinnissa, jossa hän sijoittui viidenneksi. Pitkän radan MM-kilpailuissa 2023 Fukuokassa Huske voitti kultamitalin naisten 4 × 100 metrin sekauintiviestissä, jossa hän ui vain alkuerässä. Hän sai hopean naisten 4 × 100 metrin vapaauintiviestissä, jossa hän myös oli vain alkueräuimari, sekä pronssia 100 metrin perhosuinnissa ja sekajoukkueiden 4 × 100 metrin sekauintiviestissä. Hän sijoittui viidenneksi 50 metrin perhosuinnissa. Pariisin olympialaisissa 2024 Huske voitti kultaa 100 metrin perhosuinnissa ajalla 55,59, jolla hän oli 0,04 sekuntia Gretchen Walshia nopeampi. Hän ui kolmannen osuuden naisten 4 × 100 metrin vapaauintiviestissä, jossa Yhdysvallat saavutti hopeaa. Husken äiti on alun perin kiinalainen. Hän työskenteli Kiinassa arkkitehtinä ja muutti Yhdysvaltoihin vuonna 1991. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 2002 syntyneet Luokka:Elävät henkilöt
4-metyylibentsoehappo

4-metyylibentsoehappo (C8H8O2) eli p-tolueenihappo on karboksyylihappoihin kuuluva aromaattinen orgaaninen yhdiste. Yhdistettä käytetään muiden yhdisteiden valmistukseen. == Ominaisuudet, valmistus ja käyttö == Huoneenlämpötilassa 4-metyylibentsoehappo on väritöntä kiteistä ainetta. Yhdiste liukenee vain niukasti veteen ja paremmin esimerkiksi etanoliin ja dietyylieetteriin. 4-metyylibentsoehappo on heikko happo, ja sen happovakio on 4,3·10-5. 4-metyylibentsoehappoa valmistetaan hapettamalla p-ksyleeniä ilmalla tai typpihapolla.Takao Maki & Kazuo Takeda: "Benzoic Acid and Derivatives", teoksessaUllmann's Encyclopedia of Industrial Chemistry, John Wiley & Sons, New York, 2000. Viitattu 21.6.2014 Tärkein 4-metyylibentsoehapon käyttökohde on tereftaalihapon valmistus. Ainetta käytetään lisäksi 3-amino-4-metyylibentsoehapon, lääkeaineiden, maatalouskemikaalien ja väriaineiden valmistamiseen. == Lähteet == Luokka:Karboksyylihapot
Johann Joachim Kändler

Johann Joachim Kändler (15. kesäkuuta 1706 Fischbach, Pyhä saksalais- roomalainen keisarikunta – 17. toukokuuta 1775 Meissen, Pyhä saksalais- roomalainen keisarikunta) oli saksalainen kuvanveistäjä. Hän oli maalari Christian Friedrich Heroldin rinnalla saksalaisen posliiniteollisuuden vaikutusvaltaisin taiteilija, jonka töitä pidetään klassikkoina. Hänen parhaat varhaistyönsä olivat vielä täysin barokinsävyisiä, vuoden 1740 jälkeen rokokoon leimaamia. Päätöitä olivat kreivi Heinrich von Brühliä varten muotoiltu suuri joutsenastiasto, Dresdenin Japanilaisen palatsin (Japanisches Palais) koristeelliset eläimet, suuret monikuvioset ryhmät, pystykuva August III:sta 3/4-kokoon sekä lukuisat krinoliini- ja rakastavaisryhmäkuvat.Tietosanakirja 1909, osa 11, Hakusana: Kändler, Johann Joachim Meissen-Porcelain-Dancers.JPG|Tanssipari 1744. Kaendler Liebespaar am Frühstückstisch Meissen 1744.jpg|Rakastavaiset aamiaisella. Meissen 1744. J. J. Kaendler Kurprinz, 1747, Lustheim-1.jpg|Fredrik Kristian ja puoliso 1747. Meissen-Porcelain-Jar.JPG|Terriini Joutsenastiastosta. ==Lähteet== ==Aiheesta muualla== Luokka:Saksalaiset kuvanveistäjät Luokka:Vuonna 1706 syntyneet Luokka:Vuonna 1775 kuolleet
Meriansioiden ritarikunta

Meriansioiden ritarikunta () on ranskalainen kunnianosoitus, joka perustettiin vuonna 1930. Sitä myönnetään tunnustuksena ansiokkaasta palveluksesta merenkäyntiin liittyvissä ansioissa niin kauppalaivaston kuin merivoimien palveluksessa. Myös hallinnon ja meripelastuksen yhteydessä saavuttetut ansiot luetaan myöntämisperusteiksi. Ritarikunnassa on kolme luokkaa: * komentaja * upseeri * ritari == Lähteet == Luokka:Merenkulku Luokka:Ranskalaiset ritarikunnat
Li Meng

Li Meng (, s. 2. tammikuuta 1995 Shenyang, Kiina) on kiinalainen koripalloilija. Li edustaa Sichuan Yuandata. Li on edustanut Kiinaa maajoukkuetasolla Pariisin olympialaisissa 2024. Li edusti vuonna 2023 WNBA:ssa pelaavaa Washington Mysticsiä. == Varhainen elämä == Li kasvoi Shenyangissa. Lin vanhemmat veivät hänet harrastamaan uintia. Vuoden uimisen jälkeen Li alkoi kärsimään korvakivusta ja lopetti uimisen lääkärin kehotuksesta. Hän alkoi pelaamaan koripalloa viisivuotiaana. Lapsena Li unelmoi pelaamisesta Kiinan koripallon naisten maajoukkueessa ja WNBA:ssa. == Lähteet == Luokka:Kiinalaiset koripalloilijat Luokka:Vuonna 1995 syntyneet Luokka:Elävät henkilöt
Victor Koretzky

Victor Koretzky (s. 26. elokuuta 1994 Béziers, Ranska) on ranskalainen kilpapyöräilijä, joka on menestynyt erityisesti maastopyöräilyssä. Koretzky voitti XCO-maastopyöräilyn Ranskan-mestaruuden vuonna 2019. Koretzky sai hopeaa Pariisin olympialaisten maastopyöräilyssä vuonna 2024, kun hän hävisi kiivaan kilpailun britti Tom Pidcockille, joka saavutti voitollaan toisen olympiakultansa. Saman vuoden MM-kilpailuissa hän saavutti kultaa XCC- luokassa, eli lyhyemmällä matkalla, ja hopeaa XCO-maastoajossa. Victor Koretzky on myös junioreiden maailmanmestari XCO-maastoajossa vuodelta 2011. Koretzky voitti XCC-maastopyöräilyn maailmancupin kokonaiskilpailun vuonna 2024. Hän on saavuttanut XCC:ssä kahdeksan maailmancupin osakilpailuvoittoa. XCO-maastopyöräilyn maailmancupin kokonaiskilpailussa hän oli toinen 2024. Lisäksi hänellä on neljä osakilpailuvoittoa vuosilta 2021 ja 2023. Hän on ollut myös mukana kolmesti Ranskan maajoukkueessa joka on voittanut maastoajon joukkueviestin maailmanmestaruuden vuosina 2011, 2015 ja 2016. Hänen kilpailutallinsa on Specialized Factory Racing. ==Lähteet== Luokka: Ranskalaiset maastopyöräilijät Luokka: Ranskalaiset maantiepyöräilijät
Curse of Strahd

Curse of Strahd on Dungeons & Dragons -roolipelin seikkailumoduuli, joka julkaistiin 15. maaliskuuta 2016. Seikkailijat joutuvat Baroviaan Ravenloftin maailmassa, jota hallitsee vuosisatoja vanha vampyyri Strahd von Zarovich. Hänellä on useita klassisia kauhugenren piirteitä. == Vastaanotto == Curse of Strahd voitti ENnie Awardsin parhaan seikkailun ja parhaan kansitaiteen kultapalkinnon sekä vuoden tuotteen hopeapalkinnon. GeekDadin arvostelija Rory Bristol piti sitä sopimattomana pienille lapsille. == Lähteet == Luokka:Dungeons & Dragons -seikkailumoduulit Luokka:Vuoden 2016 kirjat
Leslie Deniz

Leslie Deniz (s. 25. toukokuuta 1962) on uransa päättänyt yhdysvaltalainen kiekonheittäjä ja olympiamitalisti. Hän voitti kiekonheiton hopeaa Los Angelesin olympialaisissa vuonna 1984. Ennätyksekseen Deniz heitti tuloksen 65,20 metriä vuonna 1984. == Lähteet == Luokka:Yhdysvaltalaiset kiekonheittäjät Luokka:Yhdysvaltalaiset olympiamitalistit Luokka:Vuonna 1962 syntyneet Luokka:Elävät henkilöt
Florența Crăciunescu

Florența Crăciunescu (7. toukokuuta 1955 Craiova – 8. kesäkuuta 2008) oli romanialainen kiekonheittäjä, kuulantyöntäjä ja olympiamitalisti. Hän saavutti kiekonheiton pronssia Los Angelesin olympialaisissa vuonna 1984. Samoissa kisoissa Crăciunescu sijoittui kuulantyönnössä kahdeksanneksi. Vuoden 1980 olympialaisissa Moskovassa hän sijoittui kiekonheitossa kuudenneksi. EM- kisoissa Crăciunescu oli parhaimmillaan kiekonheitossa seitsemäs vuoden 1982 kisoissa Ateenassa. Ennätyksekseen Crăciunescu heitti tuloksen 69,50 metriä vuonna 1985. == Lähteet == Luokka:Romanialaiset kiekonheittäjät Luokka:Romanialaiset kuulantyöntäjät Luokka:Romanialaiset olympiamitalistit Luokka:Vuonna 1955 syntyneet Luokka:Vuonna 2008 kuolleet